December « 2017 « ATKV Centurion
BEKENDE ONDERWYSLEIER OORLEDE
ONDERWYSLEIER HENDRIK STRYDOM OORLEDE.
Mnr. Hendrik Strydom is Donderdag na 'n siekbed van vele weke oorlede.
Hy het sy suksesvolle onderwysloopbaan 'n paar jaar gelede afgesluit as Hoof van Hoërskool Verwoerdburg (H/s Centurion).
Ek het die voorreg gehad om in 1976 saam met hom skool te hou by Hoërskool Die Fakkel en later jare weer by Hoërskool Verwoerdburg.
Hendrik was bekend vir orde en dissipline omdat dit vir hom die basis van suksesvolle onderrig en prestasie gevorm het. Hy het ook 'n hoë premie geplaas op die bevordering van die Christendom, die Afrikaanse taal en kultuur dwarsdeur sy onderwysloopbaan
Hy was 'n onderwysleier in murg en been.
Ons betuig simpatie met sy vrou Sponnie, kinders en familie.
'n Gedenkdiens vind Vrydag 12 Januarie om 11:00 by die Hervormde Kerk in Napierstraat Lyttelton plaas.
ONS GEE ERKENNING AAN DS. EN MEV. LOOTS VIR HUL JARELANGE BEVORDERING VAN DIE CHRISTENDOM ASOOK DIE AFRIKAANSE TAAL EN KULTUUR.
Ds. Kosie Loots was benewens die verkeie gemeentes waar hy die Woord bedien het, ook vir 18 jaar aan Radio Kansel verbonde. Hy het deur die jare baie kere met my en van ons ATKV Centurion Musiekforumlede onderhoud gevoer oor ons optrede by skoolopeninge en kerke.
Sy vrou Christina was weer baie jare in die onderwys. Hy verjaar vandag.Hulle vier more… hul 46e troudagherdenking.
Sakkie Kotze het namens ATKV Centurion aan hul erkenning gegee vir hul jarelange bevordering van die christendom en die Afrikaanse taal en kultuur. Hy het hulle ook bedank vir hul jarelange betrokkenheid in die gemeenskap d.m.v. verskeie kultuur- en welsynsorganisasies.
Drie van ATKV Centurion se Musiekforumlede het vandag, tydens die aanvaarding van sy emiritaat by NG Westdene, as gaskunstenaars opgetree nl. Martin Lane (orrel en klawerbord), Coert Grobbelaar (sanger) en Corman Olivier (panfluit).
Op die eerste foto verskyn vlnr.: Coert Grobbelaar, mev. Christine en ds. Kosie Loots, Martin Lane en Sakkie Kotze.
MUSIEK OP GELOFTEDAG
LEDE VAN ONS MUSIEKFORUM MAAK OP GELOFTEDAG MUSIEK BY ATKV CETURION SE "VLAM VIR AFRIKAANS" BY DIE VOORTREKKERMONUMENT.
Voor vlnr.: Rommel van der Riet (saag en mondfluitjie) en Ben Malan (konsertina).
Agter: vlnr. Sakkie Kotze, Leon Visser (klawerbord), Jorrie Jordaan (kitaar), Juanita Van Der Walt (Forumsanger)